Ce spune Marcel Ciolacu despre contracandidații săi la prezidențiale. „În viață, ca să nu fii ridicol, nu trebuie să sari niște etape”
Președintele PSD, Marcel Ciolacu, candidat la alegerile prezidențiale, a declarat marți, că este mai dinamic decât Nicolae Ciucă și că stă „mai umăr la umăr față de membrii Guvernului” decât a stat liderul PNL. Despre Mircea Geoană, Ciolacu a spus că fostul lider social-democrat are o ipocrizie pe care nu ar trebui să o aibă și a adăugat că a avut șansa lui. Despre candidatul USR la prezidențiale, Elena Lasconi, premierul a afirmat că „e o doamnă respectată” dar e o „pălărie mare” funcția pe care o urmărește. Iar despre candidatul AUR la alegerile prezidențiale, George Simion, spune că este un „agent imobiliar” și nu vrea să îl deranjeze.